Suhhoi Su-30

Suhhoi Su-30 (vene keeles Сухой Су-30; NATO koodnimetus Flanker-C/G/H) on kahemootoriline kahekohaline Nõukogude Liidu hävituslennuk, mis töötati välja Suhhoi tehases. Tegu on mitmeotstarbelise lennukiga, mida saab kasutada iga ilmaga õhk-õhk-võitluseks ja püüdelendudeks.

Su-30 kasvas välja Suhhoi siseprojektina Su-27 perekonnast. Esmalt arendati kahekohalisest treeninglennikust Su-27UB raske-püüdurhävitaja SU-27PU. Aastal 1996 tehti plaanid ümber ning Venemaa kaitseministeerium nimetas Su-27PU ümber Su-30-ks. Samas perekonnast on Venemaa kaitseministeerium tellinud ka lennukid Su-27, Su-33, Su-34 ja Su-35. Hiljem arenes erinevate ekspordinõuete tõttu Su-30-st välja kaks haru, mida toodavad erinevad ettevõtted (KnAAPO ja Irkut), mis kuuluvad mõlemad Suhhoi alla.

KnAAPO toodab algselt Hiina müümiseks konstrueeritud, kuid hiljem ka Indoneesiasse, Ugandasse, Venezuelasse ja Vietnami müüdud mudeleid Su-30MKK ja Su-30MK2. Kuna KnAAPO oli lähedalt seotud ka Su-35 konstrueerimisega, on Su-30MKK ja Su-30MK2 sisuliselt 1990ndate keskpaiga Su-35 kahekohalised variandid. Hiina versioonil on vanem kuid kergem radar ning seetõttu rohkem kandevõimet. Sellel hävitajal on võimekus nii õhuüleolekuks kui rünnakuteks ning lääne lennukitest meenutab see Ameerika Ühendriikide McDonnell Douglas F-15E Strike Eagle'it.

Irkutis toodeti lennukeid peamiselt NSV Liidu õhukaitsevägedele ning Su-30 varajases arendusstaadiumis pandi tehasele ülesandeks toota kahekohalisi treeninglennukeid Su-27UB. Kui India avaldas huvi osta lennukeid Su-30, töötati Irkutis välja Su-27UB edasiarendus Su-30MKI. Selle mudeli edasiarendused on Su-30MKM, Su-30MKA ja Su-30SM, mis arendati vastavalt Malaisiale, Alžeeriale ja Venemaale. Venemaa õhuvägi kasutab mudelit Su-30 ning on tellinud edasiarendust Su-30SM.

Kasutajad
  – õhuväel 70 Su-30MKA-d (2022)
  – õhuväel 12 Su-30K-d
  – õhuväel 4 Su-30SM-i
  – õhuväel 73 Su-30MKK-d ning mereväe õhuväel 24 Su-30MK2
  – õhuväel 272 Su-30MKI-d, 12 juurde tellitud
  – õhuväel 11 Su-30MK2
  – õhukaitsevägedel 12 Su-30SM-i (detsember 2018), kolm tarnet novembris ja detsembris 2020 ning aastal 2021
  – õhuväel 18 Su-30MKM-i
  – õhuväel 4–6 Su-30SME-d (2022)
  – õhuväel 6 Su-30MK2
  – õhuväel 4 Su-30SM-i, 12 juurde tellitud (2019)
  – õhuväel 91 Su-30SM-i ja 19 Su-30M2 (2021), mereõhuväel 22+ Su-30SM-i ning kokku plaanitud saada 50
  – õhuväel 22 Su-30MKV-d
  – õhuväel 35 Su-30MK2(V)-d

Vaata ka
 Neljanda põlvkonna hävitaja
 Suhhoi Su-27
 Shenyang J-11
 Suhhoi Su-33
 Suhhoi Su-34
 Suhhoi Su-35
 Suhhoi Su-37
 Boeing F/A-18E/F Super Hornet
 McDonnell Douglas F-15E Strike Eagle
 Dassault Rafale
 Eurofighter Typhoon
 Mikojan-Gurevitš MiG-35
 Hävituslennukite loend

Viited

Kirjandus

Välislingid
 Su-30 page on milavia.net
 Sukhoi Flankers – The Shifting Balance of Regional Air Power
 Su-30 page on Fighter Tactics Academy site
 Asia's Advanced Flankers on ausairpower.net
 Sukhoi Su-30 photo pool on Flickr

Nõukogude Liidu sõjalennukid
Hävituslennukid